পিংক ফ্লয়েড
পিংক ফ্লয়েড () মূলত লন্ডন ভিত্তিক ইংরেজ রক ব্যান্ড। তারা তাদের প্রোগ্রেসিভ এবং সাইকেডেলিক সঙ্গীতের জন্য আন্তর্জাতিক খ্যাতি অর্জন করে। দার্শনিক গানের কথা, স্বনিক পরীক্ষণ, সম্প্রসারিত কম্পোজিশন এবং বিস্তৃত লাইভ শোর জন্য তারা জনপ্রিয় সঙ্গীত ইতিহাসের সর্বাধিক বাণিজ্যিকভাবে সফল এবং সাঙ্গীতিকভাবে প্রভাবশালী দল।
পিংক ফ্লয়েড গঠিত হয় ১৯৬৫ সালে, স্থাপত্যবিদ্যার শিক্ষার্থী সিড ব্যারেট - গিটার ও লিড ভোকাল, নিক মেইসন - ড্রাম্স, রজার ওয়াটার্স - বেস ও ভোকাল, এবং রিচার্ড রাইট - কীবোর্ড ও ভোকাল কর্তৃক। ১৯৬০-এর দশকের শেষে তারা লন্ডনের আন্ডারগ্রাউন্ড সঙ্গীত প্রদর্শনের মধ্য দিয়ে জনপ্রিয়তা অর্জন করে, এবং ব্যারেটের নেতৃত্বাধীনে দুটি চার্ট একক এবং "দ্য পাইপার অ্যাট দ্য গেটস্ অব ডউন" (১৯৬৭) নামে একটি সফল আত্মপ্রকাশ অ্যালবাম মুক্তি দেয়। গিটারবাদক ডেভিড গিলমোর ডিসেম্বর ১৯৬৭ সালে পঞ্চম সদস্য হিসেবে যোগদান করেন; ব্যারেট, এপ্রিল ১৯৬৮ সালে, ড্রাগ ব্যবহারের কারনে মানসিক স্বাস্থ্যের অবনতি ঘটায় ব্যান্ড ত্যাগ করেন। ওয়াটার্স, ব্যন্ডের প্রাথমিক গীতিকার এবং ধারণাগত নেতা হয়ে ওঠেন, তাদের সমালোচনাপূর্ণ এবং বাণিজ্যিকভাবে সফল "দ্য ডার্ক সাইড অব দ্য মুন" (১৯৭৩), "উইশ ইউ ওয়ার হেয়ার" (১৯৭৫), "অ্যানিমেল্‌স" (১৯৭৭), "দ্য ওয়াল" (১৯৭৯) এবং "দ্য ফাইনাল কাট" (১৯৮৩) অ্যালবামের ধারণা উদ্ভাবন করেন। তাদের "দ্য ডার্ক সাইড অব দ্য মুন" এবং "দ্য ওয়াল" হয়ে ওঠে সর্বকালের সর্বোচ্চ-বিক্রিত অ্যালবাম।
সৃজনশীল উত্তেজনার পর, রাইট ১৯৭৯ সালে পিংক ফ্লয়েড ত্যাগ করেন, ১৯৮৫ সালে একই পথ অনুসরণ করেন ওয়াটার্স। গিলমোর এবং মেইসন পিংক ফ্লয়েড হিসেবে নিজেদের অব্যাহত রাখেন, রাইট একটি সেশন সঙ্গীতশিল্পী হিসেবে তাদের সঙ্গে পুনরায় যোগদান করেন, পরবর্তীতে একজন ব্যান্ড সদস্য হিসেবে। তারা তিনজন উত্পাদন করেন আরো দুটি অ্যালবাম— "অ্যা মৌমানট্রি ল্যাপ্‌স অব রিজন" (১৯৮৭) ও "দ্য ডিভিশন বেল" (১৯৯৪)— এবং ১৯৯৪ সাল পর্যন্ত সঙ্গীত ভ্রমণ অব্যহত রাখেন। প্রায় দুই দশকের কাছাকাছি সময় পরে, গিলমোর, রাইট, এবং মেইসন পুনরায় ওয়াটার্সের সঙ্গে একত্রিত হন ২০০৫ সালে, বৈশ্বিক সচেতনতা অনুষ্ঠানের একটি অংশ লাইভ এইট নামে পিংক ফ্লয়েড হিসেবে সঞ্চালন করতে; গিলমোর এবং ওয়াটার্স পরবর্তীতে এক বিবৃতিতে জানান, পুনরায় একটি ব্যান্ড হিসাবে পুনর্মিলিত হবার কোনো পরিকল্পনা তাদের ছিল না। ব্যারেট মারা যান ২০০৬ সালে, এবং রাইট ২০০৬ সালে। পিংক ফ্লয়েডের সর্বশেষ স্টুডিও অ্যালবাম "দ্য এন্ডলেস রিভার" (২০১৪), ওয়াটার্সকে ছাড়াই রেকর্ড করা হয়, এবং যা মূলত তাদের অপ্রকাশিত সঙ্গীত উপাদানের উপর ভিত্তি করেই তৈরি হয়েছে।
পিংক ফ্লয়েড ১৯৯৬ সালে আমেরিকান রক অ্যান্ড রোল হল অব ফেইমের এবং ২০০৫ সালে ইউকে মিউজিক হল অব ফেইমের অর্ন্তভুক্ত হয়। ২০১৩ সালের হিসেবে, এযাবৎ ব্যান্ডটির প্রায় ২৫০ মিলিয়ন রেকর্ড বিক্রি হয়েছিল, যার মধ্যে ৭৪.৫ মিলিয়ন কেবল যুক্তরাষ্ট্রে।
৭০-এর দশকে প্রগ্রেসিভ রক ধারায় পিংক ফ্লয়েডের প্রভাব প্রবল, সে সময়কার জেনেসিস বা ইয়েসের মত ব্যান্ড তাদের দ্বারা সরাসরি প্রভাবিত হয়েছিল। কিংবা এ যুগের নাইন ইঞ্চ নেইল্‌স বা ড্রিম থিয়েটারের নাম উল্লেখ করা যায়।
রজার ওয়াটার্স, নিক মেইসনের সঙ্গে মিলিত হন, যখন তারা দুজনই রিজেন্ট স্ট্রিটে লন্ডন পলিটেকনিকে স্থাপত্যবিদ্যায় অধ্যয়ন করছেন। তারা কিশ নোবল ও ক্লাইভ মেটক্যাফ কর্তৃক পরিচালিত একটি দলে প্রথম একসঙ্গে সঙ্গীত পরিবেশন করেন নোবলের বোন শেইলাঘের সঙ্গে। পরবর্তী বছর স্থাপত্যবিদ্যার আরেক সতীর্থ ছাত্র, রিচার্ড রাইট তাদের সঙ্গে যোগদান করেন, এবং দলটি সিগমা সিক্স নামক একটি সেক্সটেট হয়ে ওঠে। ওয়াটার্স লিড গিটার বাজান, মেইসন ড্রাম্স, এবং রাইট রিদম গিটার (যেহেতু কীবোর্ডের উপলভ্য তখন পর্যন্ত কম ছিল)। ব্যান্ডটি ব্যক্তিগত অনুষ্ঠানে সঞ্চালিন করতো এবং রিজেন্ট স্ট্রিটে পলিটেকনিকের বেসমেন্টে একটি চাঘরে মহড়া দিতো। সে সময়ে তারা সার্চার্স কর্তৃক এবং তাদের ব্যাস্থাপক ও গীতিকার সহকর্মী কেইন চ্যাপম্যান রচিত উপাদানের মাধ্যমে সঙ্গীত সঞ্চালন করতো।
১৯৬৩ সালের সেপ্টেম্বরে, ওয়াটার্স ও মেইসন লন্ডনে ক্রউচ এন্ডের কাছাকাছি ৩৯ স্ট্যানহোপ গার্ডেনের একটি ফ্ল্যাটে স্থানান্তরিত হন, যেটি ছিল নিকটবর্তী হন্সে কলেজ অব আর্ট ও রিজেন্ট স্ট্রিট পলিটেকনিকের থণ্ডকালীন শিক্কক মাইক লিওনার্ডের মালিকানাধীন। ১৯৬৪ সালের শিক্ষাবর্ষ সমাপ্তির পর মেইসন স্থানান্তরিত হন, ১৯৬৪-এর সেপ্টেম্বরের মাঝামাঝি যোগ দেন গিটারবাদক বব ক্লোসা, যিনি ওয়াটার্সকে বেস গিটারে স্থানান্তরিত হতে প্ররোচনা দেন। সিগমা সিক্স বিভিন্ন নামের মধ্য দিয়ে, যার মধ্যে মেগাডেথস, আবদাব্বাস অ্যান্ড দ্য স্কাইমিং আব্দাবাস, লিওনার্ড'স লজার্স, স্পেকট্রাম ফাইভ অর্ন্তভূক্ত, টি সেট নামে প্রতিষ্ঠাপিত হয়। ১৯৬৪ সালে, মেটকাল্ফ ও নোবল তাদের নিজস্ব ব্যান্ডে চলে যায়, গিটারবাদক সিড ব্যারেট স্টোনহোপ গার্ডেনে ক্লোজ ও ওয়াটার্সের সঙ্গে যোগদান করেন। দুই বছরের কনিষ্ঠ, ব্যারেট, ১৯৬২ সালে ক্যাম্বারওয়েল কলেজ অব আর্টসে অধ্যয়নের জন্য লন্ডনে স্থানান্তরিত হয়েছিল। ওয়াটার্স ও ব্যারেট শৈশববন্ধু ছিল; ওয়াটার্স প্রায়ই ব্যারেটর মায়ের বাড়িতে যেতেন এবং যেখানে তাকে গিটার বাজাতে দেখা যেত। ব্যারেট সম্পর্কে মেইসন বলেন: "একটি নির্দিষ্ট সময়ের মধ্যে, যখন সকলে ঠান্ডায় আত্মসচেতন উপায়ে শিশুর মতোন হয়ে উঠতেন, তখন ব্যারেট অবাঞ্ছিতভাবে বাইরে বেরতো; আমাদের প্রথম সাক্ষাতের স্থায়ী স্মৃতি রয়েছে, যখন সে নিজেকে আমার সঙ্গে পরিচিত করে নিতে বিরক্ত হচ্ছিল।"
নোবল ও মেটকাল্ফ টি সেট ত্যাগ করেন ১৯৬৩ সালের শেষের দিকে, এবং ক্লেস গায়ক ক্রিস ডেনিসের সঙ্গে ব্যান্ডটির পরিচয় করিয়ে দেন, যিনি ছিলেন রয়্যাল এয়ার ফোর্সের (আরএএফ) একজন প্রযুক্তিবিদ। ডিসেম্বর ১৯৬৪ সালে, তারা তাদের প্রথম রেকর্ডিংয়ের সময় সুরক্ষিত করে, ওয়েস্ট হ্যাম্পস্টেডের একটি স্টুডিওতে, রাইটের এক বন্ধুর মাধ্যমে; যিনি তাদেরকে বিনামূল্যে কিছু বাড়তি সময়ের সুযোগ করে দেন। রাইট, যিনি তার অধ্যয়ন থেকে বিরতি নিয়েছিলেন, এই অধিবেশনে অংশগ্রহণ করেন নি। যখন আরএএফ ১৯৬৫ সালে প্রথম দিকে ডেনিসকে বাহরাইনে একটি পদে নিয়োগ দেয়, তখন ব্যারেট ব্যান্ডের মুখপাত্র ছিলেন। পরবর্তী বছর, তারা লন্ডনে কেনসিংটন হাই স্ট্রিটের নিকট কাউন্টডাউন ক্লাবের আবাসিক ব্যান্ড হয়ে ওঠে, যেখানে শেষ রাত থেকে শুরু করে ভোর পর্যন্ত তারা ৯০ মিনিটের তিনটি সেট সঞ্চালন করতো। এই সময়ের মধ্যে, দলের প্রয়োজনীয়তা সত্বে গানের পুনরাবৃত্তি হ্রাস করার লক্ষে সেট দীর্ঘ করাতে অনুপ্রাণিত ছিল, ব্যান্ডটি বুঝতে পারে যে, "সুরের মাধ্য দিয়েই গান দীর্ঘ হতে পারে", মেইসন বলেন। পিতামাতার চাপ ও কলেজ শিক্ষকের পরামর্শের পর, ক্লোস ১৯৬৫ সালের মাঝামাঝি সময়ে ব্যান্ড ত্যাগ করেন এবং ব্যারেট লিড গিটারের নেতৃত্ব গ্রহণ করেন। ব্যান্ডটি প্রথম নিজেদেরকে পিংক ফ্লয়ড সাউন্ড হিসেবে উল্লেখ করে ১৯৬৫ সালের শেষের দিকে। ব্যারেট ত্বরন্বিতভাবে ব্যান্ডের নাম তৈরি করেন, যখন তিনি অন্য আরেকটি ব্যান্ডের টি সেট নামের উপস্থিতি আবিষ্কার করেন। নামটি পিংক অ্যান্ডারসন ও ফ্লয়েড কাউন্সিল নামে দুজন ব্লুজ সঙ্গীতশিল্পীর প্রথম নাম সংযোজনের মাধ্যমে তৈরি, যাদের প্যাডমন্ট ব্লুজ রেকর্ড ব্যারেটের সংগ্রহে ছিল।
১৯৬৬ সাল অনুযায়ী, দলটি প্রধানত রিদম অ্যান্ড ব্লুজ গান মঞ্চস্থ করতে নিষ্পন্ন হয় এবং অগ্রিম বুকিং পেতে শুরু করে, যার মধ্যে ১৯৬৬-এর মার্চ মার্কিউই ক্লাবে একটি সঞ্চালন অর্ন্তভূক্ত; যেখানে তারা লন্ডন স্কুল অব ইকোনমিক্সের প্রভাষক পিটার জেনারের নজরে আসে। জেনার, ব্যারেট ও রাইটের তৈরি স্বনিক প্রভাবে অভিভূত হন, এবং তার ব্যবসায়িক অংশীদার ও বন্ধু অ্যান্ড্রু কিংয়ের সঙ্গে ব্যান্ডটির ব্যবস্থাপক হয়ে ওঠেন। এই দম্পতির সঙ্গীত শিল্পে সামান্য অভিজ্ঞতা ছিল, এবং ব্ল্যাকহিল এন্টারপ্রাইজ প্রতিষ্ঠার জন্য তারা কিংয়ের উত্তরাধিকার সূত্রে প্রাপ্ত সম্পদের ব্যবহার করেন, ব্যান্ডের জন্য প্রায় £১,০০০ () মূল্যের নতুন যন্ত্র ও সরঞ্জাম ক্রয় করতে। এই সময়ে জেনার ব্যান্ডের নাম থেকে "সাউন্ড" অংশটি বাদ দেয়ার পরামর্শ দেন, এইভাবে তারা পিংক ফ্লয়েড হয়ে ওঠে। জেনার ও কিংয়ের নির্দেশিকা অধীনে, ব্যান্ডটি লন্ডনের আন্ডারগ্রাউন্ড সঙ্গীত দৃশ্যের অংশ হয়ে ওঠে, অল সেইন্টস হল এবং মার্ককিউ সহ বিভিন্ন ভেন্যুতে সঞ্চালন করে। কাউন্টডন ক্লাবে সঞ্চালন সময়কালে, ব্যান্ডটি দীর্ঘ যন্ত্রসঙ্গীত বাজানোর পরীক্ষা-নিরীক্ষা চালায়, এবং প্রাথমিক কিন্তু কার্যকরীভাবে রঙিন স্লাইড ও গার্হস্থ্য আলো দ্বারা অভিক্ষিপ্ত আলোক প্রদর্শনী চর্চা শুরু করে। জেনার ও কিংয়ের সামাজিক সংযোগগুলি " ফাইন্যান্সিয়াল টাইমসে" ব্যান্ডটির অভিক্ষিপ্ত কাভারেজ লাভ করতে সহায়তা করেছিল, এবং "সানডে টাইমসের" একটি নিবন্ধ যেখানে বলা হয়েছে: "At the launching of the new magazine "IT" the other night a pop group called the Pink Floyd played throbbing music while a series of bizarre coloured shapes flashed on a huge screen behind them ... apparently very psychedelic."।
১৯৬৬ সালে, ব্যান্ডটি ব্ল্যাকহিল এন্টারপ্রাইজের সঙ্গে তাদের ব্যবসায়িক সম্পর্ককে শক্তিশালী করে তোলে, জেনার ও কিংয়ের সঙ্গে ব্যান্ড সদস্যদের প্রত্যেকে ছয় ভাগের এক ভাগ শেয়ারের সমান অংশীদার হয়ে ওঠে। ১৯৬৬ সালের শেষের দিকে, তাদের সেটে আরঅ্যান্ডবি মান হ্রাস পাওয়ার মধ্য দিয়ে মূল ব্যারেটের অন্তর্ভুক্তি বাড়তে থাকে, যার বেশিরভাগই পরবর্তীতে তাদের প্রথম অ্যালবামে অন্তর্ভুক্ত হয়। যদিও উল্লেখযোগ্যভাবে তাদের সঞ্চালনের পৌনঃপুনিকতা বাড়তে থাকা স্বত্ত্বেও ব্যান্ডটি তখনো ব্যাপকভাবে গৃহীত হয়ে ওঠে নি। একটি ক্যাথলিক যুব ক্লাবে সঞ্চালনার পর, এর মালিক তাদের অর্থ প্রদান করতে অসম্মতি জানান, দাবি করেন যে তাদের সঞ্চালনা কোনো সঙ্গীত ছিল না। ব্যন্ডটির ব্যবস্থাপক যুব প্রতিষ্ঠানের মালিকের বিরুদ্ধে ছোট্ট একটি মামলা দায়ের করার পরও ব্যর্থ হয়, এবং স্থানীয় ম্যাজিস্ট্রেট মালিকের সিদ্ধান্তকে সমর্থন জানায়। অন্যদিকে ব্যান্ডটি লন্ডনে ইউফো ক্লাবে চমৎকার গ্রহনীয় হয়ে ওঠে, যেখানে তারা ভক্তদের একটি ভতি নির্মাণ শুরু করে। ব্যারেটের পরিবেশনা উত্সাহী ছিল, "leaping around ... madness ... improvisation ... [inspired] to get past his limitations and into areas that were ... very interesting. Which none of the others could do", লিখেছেন জীবনী লেখক নিকোলাস শাফফার।
১৯৬৭ সালের দিকে, পিংক ফ্লয়েড সঙ্গীত শিল্পের মনোযোগ আকর্ষণ করতে শুরু করে। রেকর্ড কোম্পানিগুলির সঙ্গে আলোচনার সময়, "আইটি" সহ-প্রতিষ্ঠাতা ও ইউএফও ক্লাবের ব্যবস্থাপক জো বয়েড এবং পিংক ফ্লয়েডরে বুকিং এজেন্ট ব্রায়ান মরিসন ওয়েস্ট হ্যাম্পস্টেডের সাউন্ড টেকনিকসে একটি রেকর্ডিং সেশন আয়োজন করেন। তিন দিন পরে, পিংক ফ্লয়েড ইএমআই-এর সঙ্গে চুক্তি স্বাক্ষর করে, £৫,০০০ ডলার অগ্রিম গ্রহণ করে()। ইএমআই ব্যান্ডটির প্রথম একক "আরনল্ড লেইন", বি-পাশে "ক্যান্ডি অ্যান্ড অ্যা কারেন্ট বান" গানের সঙ্গে মুক্তি দিয়েছিল ১০ মার্চ, ১৯৬৭ সালে, তাদের কলাম্বিয়া লেবেলের অধীনে। উভয় ট্র্যাক রেকর্ড করা হয়েছিল ২৯ জানুয়ারি ১৯৬৭ সালে। "আনারল্ড লেইন"-এর ক্রস-ড্রেসিংয়ের সূত্রসমূহ বিভিন্ন রেডিও স্টেশন কর্তৃক নিষিদ্ধ করেছিল; যদিও, সঙ্গীত ব্যবসায়রে বিক্রয় পরিসংখ্যান সরবরাহকারী খুচরা বিক্রেতাদের সৃজনশীল ম্যানিপুলেশন থেকে প্রাপ্ত উপাত্ত ানুসারে জানা যায় যে এককটি ইউকে চার্টে সংখ্যায় ২০ নম্বর স্থানে অবস্থান নিয়েছিল।
ইএমআই-কলাম্বিয়া পিংক ফ্লয়েডের দ্বিতীয় একক "সি এমিলি প্লে", প্রকাশ করেছে ১৬ জুন ১৯৬৭ সালে। এটি "আরনল্ড লেইন" এককের তুলনায় কিছুটা উত্তম, যা ইউকে চার্টে ৬তম স্থানে অবস্থান স্থান করে নেয়। ব্যান্ডটি বিবিসি'র "লুক অব দ্য উইক"-এ উপস্থিত হয়েছিল, যেখানে ওয়াটার্স ও ব্যারেট, পাণ্ডিত্যপূর্ণ এবং চিত্তাকর্ষকভাবে, হান্স কেলারের কঠিন প্রশ্নের সম্মুখীন হয়েছিলেন। ব্যান্ডটি উপস্থিত হয়েছিল বিবিসি'র "টপ অব দ্য পপস", একটি জনপ্রিয় টেলিভিশন অনুষ্ঠান, যেখানে শিল্পীদের নিজেদের গান গেয়ে এবং বাজিয়ে পরিবেশন করা বিতর্কিতভাবে প্রয়োজনীয় হয়ে থাকে। যদিও পিংক ফ্লয়েড আরো দুটি পরিবেশনার জন্য ফিরে আসে, তৃতীয়টির মাধ্য দিয়ে, ব্যারেটের উদ্ভব ঘটতে শুরু হয়, এবং প্রায় একই সময়ে প্রথম ব্যান্ডটির সঙ্গীতাচরণে উল্লেখযোগ্য পরিবর্তন নজরে আসে। ১৯৬৭ সালের প্রথম দিকে, ব্যারেট নিয়মিত এলএসডি ব্যবহার করতেন, এবং এ সম্পর্কে মেইসন বর্ণনা করেছিলেন যে, "সাম্প্রতিক সবকিছু থেকেই সে তখন সম্পূর্ণরূপে দূরে অবস্থান করছিল"।
মরিসন ও ইএমআই প্রযোজক নরম্যান স্মিথ পিংক ফ্লয়েডের প্রথম রেকর্ডিং চুক্তি নিয়ে আলোচনা করেন, এবং চুক্তির অংশ হিসাবে, ব্যান্ডটি লন্ডনে ইএমআই স্টুডিওতে তাদের প্রথম অ্যালবাম রেকর্ড করতে সম্মত হয়। মেইসন এই সেশনটিকে সমস্যা মুক্ত ছিল বলে স্মরণ করেন। স্মিথ মতবিরোধ জানিয়ে উল্লেখ করেন, ব্যারেট সে সময়ে তার পরামর্শ এবং গঠনমূলক সমালোচনার অপ্রতিক্রিয়াশীল ছিলেন। ইএমআই-কলাম্বিয়া "দ্য পাইপার অ্যাট দ্য গেটস্ অব ডউন" মুক্তি দেয় আগস্ট ১৯৬৭ সালে। অ্যালবামটি ইউকে চার্টে ১৪ সপ্তাহ অতিক্রম করে ৬ নম্বরে অবস্থান নিয়েছিল। এক মাস পর, অ্যালবামটি টাওয়ার রেকর্ডস লেবেলের অধীনে মুক্তি পায়। একই সাথে পিংক ফ্লয়েড ইউফো ক্লাবে বৃহত্তর জনসাধারণকে আকর্ষণ করে চলেছে; যদিও, ব্যারেটের মানসিক ভাঙ্গন তখন গুরুতর উদ্বেগের সৃষ্টি করে। দলটি প্রাথমিকভাবে ভেবেছিল যে ব্যারেটের এই অনিয়মিত আচরণ একটি ক্ষণস্থায়ী পর্যায়ে এগুবে, তবে কেউ কেউ এ ব্যাপারে কম আশাবাদী ছিলেন, যাদের মধ্যে জেনার ও তার সহকারি অর্ন্তভূক্ত, জুন চাইল্ড, মন্তব্য করেন যে: "আমি তাকে [ব্যারেটকে] ড্রেসিংরুমে খুঁজে পেয়েছি এবং সে তখন প্রায় নেই... এমন অবস্থা। ওয়াটার্স ও আমি তাকে টেনে তুলি, [এবং] মঞ্চের বাইরে নিয় যাই;... ব্যান্ড পুনরায় বাজাতে শুরু করে এবং সিড তখন শুধু সেখানে দাঁড়িয়ে ছিল। তার গলায় গিটার ছিল এবং তার বাহু ছাড়া অবস্থায় ছিল।"
ক্রমান্বয়ে জাতীয় জ্যাজ অ্যান্ড ব্লুজ উৎসবে পিংক ফ্লয়েডের উপস্থিতি বাতিল করতে বাধ্য করে, পাশাপাশি অন্যান্য শো-তেও, কিং, সঙ্গীত গগণমাধ্যগুলোয় অবগত করেন যে, ব্যারেট স্নায়বিক অবসাদে ভুগছিলেন। ওয়াটার্স সাইকোলজিস্ট আর. ডি. লেইংয়ের সঙ্গে বৈঠক আয়োজন করেন, এবং ওয়াটার্স ব্যক্তিগত উদ্যোগে ব্যারেটের সাক্ষাত স্থিরীকরণ করেন, যদিও ব্যারেট তখন গাড়ি থেকেই বের হতে অস্বীকার জানান। ফরমেন্টেরায় থাকাকালীন, স্যাম হাটের সঙ্গে, একজন চিকিৎসক যিনি আন্ডারগ্রাউন্ড সঙ্গীত ধারণায় প্রতিষ্ঠিত, ব্যারেটের উল্লেখযোগ্য উন্নতি ঘটে নি। সেপ্টেম্বরে প্রথম যুক্তরাষ্ট্র ভ্রমণের পর ব্যান্ডটি ইয়োরোপে অক্টোবর মাসের দিকে কয়েকটি কনসার্ট নির্দষ্ঠ করে। ইউএস ভ্রমণের সময়কালে, ব্যারেটের অবস্থা ক্রমবর্ধমান ভাবে খারাপ হয়ে ওঠে। নভেম্বর মাসে ডিক ক্লার্ক এবং প্যাট বোনে শোতে উপস্থাপনের সময়, ব্যারেট তার আয়োজকদের দৃষ্টিআকর্ষণে সাড়া না দিয়ে তাদের কিংকর্তব্যবিমূঢ় করে তোলে। বোন'র শোতে "সি এমিলি প্লে" প্রদর্শনের সময় হয়ে এলে ব্যারেট মুকাভনিয় করতে অসম্মতি প্রকাশ করে। এই হতবুদ্ধিকর পর্বের পর, কিং তাদের ইউএস ভ্রমণ সমাপ্ত করেন এবং অবিলম্বে তাদের লন্ডনে বাড়িতে পাঠিয়ে দেন। ফেরার পর শীঘ্রই তারা, ইংল্যান্ড ভ্রমণের সময় জিমি হেন্ডরিক্সকে সহযোগিতা করেছিল; যদিও, ব্যারেটের বিষণ্নতা নেতিবাচকভাবে ভ্রমণ অব্যাহত রাখতে বিঘ্ন ঘটালে, ডিসেম্বর মাসে দলটি সঙ্কট মুহূর্তে পৌঁছে, যখন ব্যান্ডটি তাদের লাইন-আপে একজন নতুন সদস্য যোগদান করানোর উদ্যোগ নেয়।
ডিসেম্বর ১৯৬৭ সালে, দলটি গিটারবাদক ডেভিড গিলমোরকে পিংক ফ্লয়েডের পঞ্চম সদস্য হিসেবে নিযুক্ত করে। গিলমোর ইতোমধ্যেই ব্যারেটকে জানতেন, ১৯৬০-এর দশকের প্রথম দিকে ক্যামব্রিজ টেকে তারা একসঙ্গে পড়াশোনা করেছিলনে। শিক্ষানবিশকালীন সময়ে তারা দুজন একসঙ্গে মধ্যাহ্নভোজের সময়ে গিটার ও হরমোনাইসের মাধ্যমে একসঙ্গে সঞ্চালন করতেন এবং পরবর্তীতে ফ্রান্সের দক্ষিণে হিচ-হাইকে পরিচালিত হয়েছিলেন। ১৯৬৫ সালে, জোকার ওয়াইল্ড ব্যান্ডের এক সদস্য গিলমোরকে টি সেট-এ দেখেছিলেন। মরিসনের সহকারী, স্টিভ ও'রোরকে, সপ্তাহে £৩০ পাউন্ডের () বিনিময়ে নিজের বাড়িতে একটি কক্ষে গিলমোরকে নিযুক্ত করেন, এবং জানুযারি ১৯৬৮ সালে, ব্ল্যাকহিল এন্টারপ্রাইজ গিলমোরকে ব্যান্ডের নতুন সদস্য হিসেবে ঘোষণা করে; দ্বিতীয় গিটারবাদক এবং পঞ্চম সদস্য হিসেবে, আর ব্যান্ডটি একজন অলস গীতিকার হিসেবে ব্যারেটের সঙ্গে দল চালিয়ে যাবার সিদ্ধান্তে উপনীত হয়। জেনার মন্তব্য করেছেন: "The idea was that Dave would ... cover for [Barrett's] eccentricities and when that got to be not workable, Syd was just going to write. Just to try to keep him involved"। In an expression of his frustration, Barrett, who was expected to write additional hit singles to follow up "Arnold Layne" and "See Emily Play", instead introduced "Have You Got It Yet?" to the band, intentionally changing the structure on each performance so as to make the song impossible to follow and learn. ১৯৬৮ সালের জানুয়ারিতে পিংক ফ্লয়েডের পাঁচজন সদস্যের আলোকচিত্রে, ব্যারেটকে বাকিদের থেকে বিচ্ছিন্ন দেখা যায়।
ব্যারেটের সঙ্গে কাজ করা অবশেষে কঠিন প্রমাণিত হল, এবং জানুয়ারিতে বিষয়টি উপসংহারে পৌছে, যখন সাউথহ্যাম্পটনে একটি পারফরম্যান্সের যাত্রা পথে এক ব্যান্ড সদস্য ব্যারেটকে রাখার বিষয়ে জিজ্ঞাসা করছিলেন। গিলমোরের মতে, এর উত্তর ছিল "নাহ, আর বিরক্তি চাই না", যা ছিল পিংক ফ্লয়েডের সঙ্গে ব্যারেটের মেয়াদ শেষ হওয়ার সংকেত। ওয়াটার পরবর্তীতে স্বীকারোক্তি জানান যে, "সে আমাদের বন্ধু ছিল, কিন্তু বেশির ভাগ সময় আমরা এখন তাকে গলা টিপে ধরতে চেয়েছিলাম"। ১৯৬৮-এর মার্চের প্রথমদিকে, পিংক ফ্লয়েড, ব্যান্ডের ভবিষ্যত বিষয়ে আলোচনা করবার জন্য ব্যবসা অংশীদার জেননার এবং কিংয়ের সঙ্গে সাক্ষাত করে; ব্যারেট দল ছেড়ে যেতে রাজি হয়।
জেনার ও কিং, ব্যারেটকে ব্যান্ডের সৃজনশীল প্রতিভা বলে বিশ্বাস করেন, এবং তার প্রতিনিধিত্ব করতে ও পিংক ফ্লয়েডের সঙ্গে তার সম্পর্ক শেষ করার সিদ্ধান্ত নেন। মরিসন এরপর তার ব্যবসা এনইএমএস এন্টারপ্রাইজের নিকট বিক্রি করেন এবং ও'রুরকে ব্যান্ডের ব্যক্তিগত ব্যবস্থাপক হয়ে ওঠেন। ১৯৬৮ সালের ৬ এপ্রিল, ব্ল্যাকহিল ব্যারেটের প্রস্থান ঘোষণা করেন। ব্যারেটের প্রস্থানের পর, গান রচনা এবং সৃষ্টিশীল নির্দেশনাদানের ভার অধিকাংশে ওয়াটার্সের উপর বর্তায়। প্রাথমিকভাবে, গিলমোর, দলটির ইউরোপীয় টেলিভিশনে উপস্থিতিতে ব্যারেটের কন্ঠে মুকাভিনয় করেন; যদিও, বিশ্ববিদ্যালয়ের সার্কিটে বাজানোর সময়, তারা ওয়াটার্স ও রাইটের "ইট উড বি সো নাইস" এবং "কেয়ারফুল উইথ দ্যাট এক্স, ইউজিন" গানের মাধ্যমে ব্যারেটের গানগুলি পরিহার করেছিলেন।
১৯৬৮ সালে, পিংক ফ্লয়েড তাদের দ্বিতীয় অ্যালবাম "অ্যা সোসারফুল অব সিক্রেট্‌স" রেকর্ডের জন্য অ্যাবি রোড স্টুডিওতে ফিরে আসে। তাদের ডিস্কোগ্রাফির এই অ্যালবামটিতে ব্যারেটের চূড়ান্ত অবদান হিসেবে ছিল, "জাগব্যান্ড ব্লুজ"। ওয়াটার্স তার স্বরচিত গানে উন্নয়ন করতে শুরু করে, "সেট দ্য কন্ট্রোল্‌স ফর দ্য হার্ট অব দ্যা সান", "লেট দেয়ার বি মোর লাইট" এবং "কর্পোরাল ক্লেগ" গানসমূহ অবদান রাখার মাধ্যমে। রাইট রচনা করেন "সি-স" এবং "রিমেম্বার অ্যা ডে"। নরম্যান স্মিথ দলটিকে তাদের স্ব-উত্পাদিত সঙ্গীত করতে উৎসাহিত করেন, এবং তারা তাদের বাড়িতেই নতুন উপাদান ডেমো রেকর্ড করতো। অ্যাবি রোডে স্মিথের নির্দেশে, তারা নিজেদের শৈল্পিক দৃষ্টি উপলব্ধ করতে রেকর্ডিং স্টুডিওর ব্যবহারিক জ্ঞান লাভ করে। যদিও, স্মিথ তাদের সঙ্গীতে অপ্রত্যয়ী ছিল, এবং যখন মেইসন "রিমেম্বার অ্যা ডে" গানে তার ড্রাম অংশ সঞ্চালনে সংগ্রাম করছিল, স্মিথ তার প্রতিস্থাপনের বিষয়ে এগুচ্ছিলনে। রাইট এই সেশন সম্পর্কে স্মিথে মনোভাব স্মরণ করে উল্লেখ করেন, "নরমান দ্বিতীয় অ্যালবাম উপর ছেড়ে দিয়েছিল ... তিনি সব সময় এমনটাই ইঙ্গিত করতেন, 'আপনি বিশ মিনিট যাবৎ এই হাস্যকর শব্দ করতে পারেন না'"। যেনোনা ওয়াটার্স কিংবা মেইসন সঙ্গীত পড়তে পারতেন না, অ্যালবামের শিরোনাম ট্র্যাক কাঠামো চিত্রিত করতে, তারা তাদের নিজস্ব স্বরলিপি পদ্ধতি উদ্ভাবন করেছে। গিলমোর পরবর্তীতে তাদের পদ্ধতি সম্বন্ধে বর্ণনা করেন, "একটি স্থাপত্য ডায়াগ্রামের মতো"।
জুন ১৯৬৮ সালে মুক্তিপ্রাপ্ত, অ্যালবামটি হিপনোসিসের স্টর্ম থরগের্সন এবং অব্রে পাওয়েল কর্তৃক নকশাকৃত একটি সাইকেডেলিক প্রচ্ছদ উপস্থাপন করেছে। এটি পিংক ফ্লয়েডের বেশিরভাগ অ্যালবামের মধ্যে প্রথম যেটি হিপনোসিস কর্তৃক নকশাকৃত হয়েছে, এবং এটি দ্বিতীয় বারের মতো ইএমআই তাদের একটি দলকে অ্যালবামের মোড়ক পরিকল্পনার জন্য নকশাকারীদের চুক্তিবদ্ধ করতে অনুমতি দেয়। অ্যালবামটি ইউকে চার্টে ১১ সপ্তাহ অতিক্রম করে ৯ নম্বরে অবস্থান নিয়েছিল। "রেকর্ড মিরর" অ্যালবামটির সামগ্রিক অনুকূল পর্যালোচনা প্রকাশ করে, যদিও শ্রোতাদের "কোনো পার্টি ব্যাকগ্রাউন্ড সঙ্গীত হিসাবে" এটি না শোনার আহ্বান জানান। জন পিল শিরোনাম ট্র্যাকের লাইভ পারফরম্যান্স সম্পর্কে বর্ণনা করেছেন যে, "একটি ধর্মীয় অভিজ্ঞতা মত", যেখানে "এনএমই" গানটিকে "দীর্ঘ এবং বিরক্তিকর" ... [সাথে] "একঘেঁয়ে" হিসেবে বর্ণনা করেছে। অ্যালবামটির ইউকে মুক্তির পর দিন, পিংক ফ্লয়েড প্রথমবারের মতো বিনামূল্যে হাইড পার্ক কনসার্টে সঞ্চালন করে। জুলাই ১৯৬৮ সালে, তারা যুক্ষরাষ্ট্রে দ্বিতীয়বারের মতো ভ্রমণে করে। সফ্ট মেশিন ও দ্য হু সহকারে, এটি পিংক ফ্লয়েডের প্রথম উল্লেখযোগ্য ভ্রমণ হিসেবে বিবেচিত। সেই বছরের ডিসেম্বরে, তারা মুক্তি দেয় "পয়েন্ট মি অ্যাট দ্য স্কাই"; যেটি "সি এমিলি প্লে" পর্যন্ত মুক্তিপ্রাপ্ত দুটি এককের তুলনায় খুব একটা সফল ছিলো না, যা ব্যান্ডের "মানি"-এর পর ১৯৭৩ সালে মুক্তিপ্রাপ্ত সর্বশেষ একক।
"আমেগামা" মূলত তাদের পূর্বের অপ্রকাশিত কাজসমূহের প্রতিনিধিত্ব করেছে। ইএমআই-এর হার্ভেস্ট লেবেলে একটি যুগল-এলপি হিসাবে অ্যালবামটি মুক্তি প্রাপ্ত, প্রথম দুই সাইডের 
ম্যানচেস্টার কলেজ অব কমার্স এবং মাদার্স- বার্মিংহামের একটি ক্লাবে অনুষ্ঠিত লাইভ পারফরমেন্স অর্ন্তভূক্ত। দ্বিতীয় এলপি-তে ব্যান্ডের প্রতি সদস্যের একটি তরে একক পরীক্ষামূলক অবদান অর্ন্তভূক্ত রয়েছে। "আমেগামা" মুক্তির পর ইতিবাচক পর্যালোচনা লাভ করে, নভেম্বর ১৯৬৯ সালে। অ্যালবামটি ইউকে চার্টে ২১ সপ্তাহ অতিক্রম করে ৫ নম্বরে অবস্থান নিয়েছিল।
অক্টোবর ১৯৭০ সালে, পিংক ফ্লয়েড "অ্যাটম হার্ট মাদার" মুক্তি দেয়। গানটির একটি প্রাথমিক সংস্করণ জানুয়ারিতে ফ্রান্সে প্রিমিয়ার হয়েছিল, কিন্তু রন জিসিন মতানৈক্যের ভিত্তিতে শব্দ সমস্যা সমাধানের অনুরোধ জানায়। জিসিন স্কোর উন্নতির জন্য খাটতে শুরু করেন, কিন্তু ব্যান্ডের ক্ষুদ্র সৃজনশীল ইনপুটের কারণে উত্পাদন কিছুটা অসুবিধাজনক ছিল। জিসিন, শেষ পর্যন্ত এই প্রকল্পের কাজ সম্পন্ন করেন জন আলদিসের সাহায্যে, যিনি ছিলেন রেকর্ডে কয়ার সঞ্চালনের জন্য নিযুক্ত পরিচালক। স্মিথ, নির্বাহী প্রযোজকের কৃতিত্ব অর্জন করেন, এবং অ্যালবামটি ব্যান্ডের ডিস্কোগ্রাফিতে তার চূড়ান্ত অফিসিয়াল অবদান হিসেবে চিহ্নিত। গিলমোর বলেন এটা ছিল "বলার পরিস্কার উপায় যে তিনি কিছুই ... করেননি"। ওয়াটার্স "অ্যাটম হার্ট মাদার"'র সমালোচনা করেছিলেন, দাবী জানান যে, "এটি ডাস্টবিনে ছুঁড়ে ফেলা হলে এবং কখনোই আর কাউকে শুনতে না হলে" তিনি তাই পছন্দ করতেন"। গিলমোরও অ্যালবামটি সম্পর্কে সমধারণা পোষণ করেন এবং একবার এটিকে, "আবর্জনার স্তুব" হিসেবে বর্ণনা করেন, বলেন: "আমি মনে করি আমরা ঐ সময়ে স্বল্প ব্যারেল স্ক্র্যাপিং ছিলাম"। পিংক ফ্লয়েডের প্রথম নাম্বর ১ অ্যালবাম, "অ্যাটম হার্ট মাদার" ব্রিটেনে ব্যাপকভাবে সফল হয়েছিল, এবং ইউকে চার্টে ১৮ সপ্তাহ অতিক্রম করেছিল। এটি ২৭ জুন, ১৯৭০ সালে বাথ উত্সবে প্রদর্শিত হয়েছিল।
পিংক ফ্লয়েড, ১৯৭০ সালের দিকে ব্যাপকভাবে আমেরিকা ও ইউরোপ জুড়ে ভ্রমণ করে। ১৯৭১ সালে, পিংক ফ্লয়েড "মেলোডি মেকার" নামে পাঠকের একটি জনমত সমীক্ষায় দ্বিতীয় স্থানে অবস্থান নেয়, এবং প্রথমবারের মত তারা মুনাফা তৈরি করেছিল। মেইসন ও রাইট বাবা হয়ে ওঠেন এবং লন্ডনে বাড়ি ক্রয় করেছিলেন, গিলমোর তখনো একা, যখন এসেক্সে একটি ১৯-শতকের খামারে স্থানান্তরিত হন। ওয়াটারস ইসিলিংটনে তার বাড়িতে বাগানের পেছনে একটি রূপান্তরিত টুল ছাউনির হোম রেকর্ডিং স্টুডিও স্থাপন করেন।
জানুয়ারি ১৯৭১ সালে, তাদের "অ্যাটম হার্ট মাদার" ভ্রমণে থেকে প্রত্যাবর্তনের পর, পিংক ফ্লয়েড নতুন উপাদানের জন্য কাজ শুরু করে। একটি কেন্দ্রীয় ভাবনা বিহীন, তারা কয়েকটি অনুৎপাদী পরীক্ষার চেষ্টা চালান; প্রকৌশলী জন ল্যাকি বর্ণনা করেছেন, যে প্রায়ই এই সেশন বিকালে শুরু হয়ে পরদিন ভোরে সমাপ্ত হত, "যে সময়ে কিছুই পাওয়া [সম্পন্ন] যাচ্ছিল না। তখন তাদের কোনো রেকর্ড কোম্পানির সঙ্গেও যোগাযোগ ছিল না, যখন তাদের লেবেল ব্যবস্থাপক ওয়াইনের দুইটি বোতল এবং দুইটি জয়েন্টের সঙ্গে দেখা যাওয়া ব্যতীত"। ব্যান্ডটি প্রাথমিক শব্দ বা গিটার রিফের উপর কাজ করে দীর্ঘ সময় ব্যয় করে। এছাড়াও তারা এয়ার স্টুডিওসে কয়েক দিন সময় ব্যয় করে, গৃহস্থ বস্তুর বিভিন্ন সমন্বিত ব্যবহারে সঙ্গীত তৈরি করার প্রচেষ্টা চালায়, একটি প্রকল্প যা "দ্য ডার্ক সাইড অব দ্য মুন" (১৯৭৩) এবং "উইস ইউ ওয়্যার হেয়ার" (১৯৭৫) অ্যালবামে প্রতিয়মান।
অক্টোবর ১৯৭১ সালে মৃক্তিপ্রাপ্ত, ""মেডল" শুধুমাত্র দলের সঙ্গে বাস্তব কার্যকরী সংমিশ্রণের মাধ্যমে লিড গিটারবাদক ডেভিড গিলমোরের উত্থান নিশ্চিত করে না, এটি জোরাল এবং সঠিকভাবে দলটিকে পুনরায় সমৃদ্ধ করে তোলে", লিখেছেন "রোলিং স্টোন"-এর জ্যান-চার্লস কোস্টা। "এনএমই" "মেডল"-কে "একটি অসাধারণ ভাল অ্যালবাম" মন্তব্য করে, "একোস" গাওয়ার জন্য তারা রীতিমত কঠোর পরিশ্রম করেছির"। যদিও, "মেলোডি মেকার'র" মাইকেল ওয়াটস এটিকে অনভিভূত হিসেবে আবিষ্কার করে বলেন, অ্যালবামটি "একটি অস্তিত্বহীন চলচ্চিত্রের সাউন্ডট্র্যাক", এবং পিংক ফ্লয়েডকে তাচ্ছিল্ল সুরে বলেন "অধিক শব্দ এবং উন্মত্ততা, যা কোন কিছুই প্রকাশ করে না"। "মেডল" ১৯৬০-এর দশকের শেষে ব্যারেট-প্রভাবশালী দল এবং উদীয়মান পিংক ফ্লয়েডের মধ্যে একটি অর্ন্তবর্তীকালিন অ্যালবাম হিসেবে বিবেচিত। অ্যালবামটি ইউকে চার্টে ৮২ সপ্তাহ অতিক্রম করে ৩ নম্বরে অবস্থান নিয়েছিল।
পিংক ফ্লয়েড ১৯৭২-এর মে থেকে ১৯৭৩-এর জানুয়ারির মাঝামাঝি সময়ে "দ্য ডার্ক সাইড অব দ্য মুন" রেকর্ড করেছিল, অ্যাবি রোডে ইএমআই কর্মচারী প্রকৌশলী অ্যালান পারসন্স সহযোগে। শিরোনামটি জ্যোতির্বিজ্ঞানের পরিবর্তে বরঙ খ্যাপামিরর ইঙ্গিত। যুক্তরাজ্য, জাপান, উত্তর আমেরিকা এবং ইউরোপ ভ্রমণের সময় ব্যান্ডটি "ডার্ক সাইড"-এর উপাদান রচনা এবং পরিমার্জিত করেছিল। প্রযোজক ক্রিস থমাস পারসন্সকে সহায়তা করেন। হিপনোসিস অ্যালবাম মোড়কিকরণনের নকশা করেছিল, যেটি জর্জ হার্ডির কিংবদন্তি প্রতিসরণধর্মী প্রিজম নকশা অন্তর্ভুক্ত। থরগের্সনের "ডার্ক সাইড" অ্যালবাম প্রচ্ছদে সাদা আলোর একটি রশ্মি বৈশিষ্ট্যয়িত হয়েছে, যা একতা প্রতিনিধিত্বকারী, এবং একটি প্রিজমের ভেতর অতিবাহিত, যা সমাজের প্রতিনিধিত্ব করছে। ফলপ্রসুত রঙিন আলোর প্রতিসৃত রশ্মি একতা বিচ্ছুরিত হয়ে পড়ছে বলে প্রতীয়মান, অর্থাৎ একতার অনুপস্থিতি বিহীন। ওয়াটারস অ্যালবামের গানের একমাত্র লেখক।
মার্চ ১৯৭৩ সালে মুক্তিপ্রাপ্ত, এই এলপি ইউকে এবং সমগ্র ইউরোপ জুড়ে তাৎক্ষণিক চার্ট সাফল্য লাভ করে, এবং সমালোচকদের কাছ থেকে উত্সাহী প্রতিক্রিয়া অর্জন করে। রাইট ব্যতীত পিংক ফ্লয়েডের সকল সদস্য "দ্য ডার্ক সাইড অব দ্য মুন"-এর সংবাদ লিপি বর্জন করেছিল, কারণ সে সময় পর্যন্ত তাদের একটি কোয়াড্রোফোনিক মিশ্রণ সম্পন্ন হয়নি বলে, এবং নিম্ন-মানের স্টেরিও পিএ সিস্টেমের মাধ্যমে অ্যালবামের উপস্থাপন অপর্যাপ্ত ছিল বলে তারা মনে করেছিল। "মেলোডি মেকার"র রায় হোলিংওর্থ অ্যালবামটির প্রথম অংশকে "একচেটিয়া বিভ্রান্তি ... [এবং] অনুসরণ করা জটিল" হিসেবে বর্ণনা করেছেন, তবে দ্বিতীয অংশের প্রশংসা করে লিখেছেন: "গান, শব্দ ... [এবং] ছন্দ একেবারে নিরেট ... স্যাক্সফোন যেনো বাতাসে আঘাত করেছে, [আর] ব্যান্ডটি- রক অ্যান্ড রোল"। "রোলিং স্টোন"র লয়েড গ্রসম্যান এটিকে বর্ণনা করেছেন, "এটি একটি বিন্যাস্ত এবং ধারণাগত সমৃদ্ধ অ্যালবাম যেটি শুধুমাত্র আমন্ত্রণই জানায় না, বরং এর সঙ্গে একাত্ম হতেই দাবী জানায়।"
১৯৭৩ সালের মার্চ জুড়ে, "দ্য ডার্ক সাইড অব দ্য মুন" পিংক ফ্লয়েডের মার্কিন সফরের অংশ হয়ে ওঠে। এটি সর্বকালের সর্বোচ্চ বাণিজ্যিকভাবে সফল রক অ্যালবামের একটি; চৌদ্দ বছরেরও বেশি সময় ধরে "বিলবোর্ড" চার্টে তালিকাধীন থেকে, বিশ্বব্যাপী প্রায় ৪৫ মিলিয়ন কপি বিক্রির সাফল্য অর্জনের মধ্য দিয়ে এটি ইউএস চার্টে ১ নম্বরে অবস্থান নিয়েছিল। ব্রিটেনে, অ্যালবামটি ইউকে চার্টে ৩৬৪ সপ্তাহ অতিক্রম করে ২ নম্বরে অবস্থান নিয়েছিল। "ডার্ক সাইড" বিশ্বের তৃতীয় সেরা-বিক্রিত অ্যালবাম, এবং মার্কিন যুক্তরাষ্ট্রে সর্বকালের শ্রেষ্ঠ-বিক্রিত অ্যালবামে তালিকায় একুশতম স্থানে অবস্থান করে নেয়। অ্যালবামটির সাফল্য পিংক ফ্লয়ডের সদস্যদের জন্য বিপুল সম্পদ নিয়ে আসে। ওয়াটার্স এবং রাইট বড় কান্ট্রি হাউস ক্রয় করেছিলেন অন্যদিকে মেইসন হয়ে উঠেছিলেন দামি গাড়ি সংগ্রাহক। মার্কিন রেকর্ড কোম্পানি, ক্যাপিটল রেকর্ডসের সঙ্গে তাদের মোহমুক্তির পর, পিংক ফ্লয়েড এবং ও'রুরকে কলাম্বিয়া রেকর্ডসের সঙ্গে নতুন চুক্তি নিয়ে আলোচনা করেন, যারা তাদের $১,০০০,০০০ (US$ in dollars) ডলারের অগ্রীম রেকর্ড সম্মানী প্রদান করে। ইউরোপে, তারা হার্ভেস্ট রেকর্ডস কর্তৃক প্রতিনিধিত্ব শুরু করে।
যুক্তরাজ্যে "ডার্ক সাইড" পরিবেশনার সফর শেষে, পিংক ফ্লয়ড স্টুডিওতে ফিরে যান ১৯৭৫ সালের ১ জানুয়ারি, এবং তাদের নবম স্টুডিও অ্যালবাম "উইস ইউ ওয়্যার হেয়ার"-এর কাজ শুরু করতে। পারসন্স তাদের সঙ্গে কাজ চালিয়ে যাবার প্রস্তাব প্রত্যাখ্যান করেন, মূলত তার অ্যালান পারসন্স প্রকল্প সফল হয়ে উঠতে শুরু করায়, তাই ব্যান্ডটি ব্রায়ান হ্যামফ্রিসের স্মরণাপন্ন হয়। প্রাথমিকভাবে, নতুন উপাদান রচনা তাদের পক্ষে জটিল হয়ে দাঁড়ায়; "দ্য ডার্ক সাইড অব দ্য মুন"-এর সাফল্য পিংক ফ্লয়ডকে কিচুটা শারীরিক ও মানসিকভাবে নিষ্কাশিত করেছিল। রাইট পরবর্তীতে এই সেশনটিকে প্রাথমিকভাবে "একটি কঠিন সময়ের মধ্যে পতন" বলে বর্ণনা করেচল, এবং ওয়াটার্স নিজেদেরকে "অসরল" মন্তব্য করেছিল। গিলমোর ব্যান্ডের বিদ্যমান উপাদান উন্নয়নে অধিক আগ্রহী ছিলেন। মেইসনের অসমর্থিত বিয়ে তাকে সাধারণ অসুবিধার মধ্যে রেখে তার মধ্যে উদাসীনতার অনুভূতির সৃষ্টি করেচিল, উভয়ই কারণের ফলে তার ড্রাম পরচিালনার ক্ষেত্রে বিপত্তি ঘটেচিল।
সৃজনশীলতার অভাব সত্ত্বেও, কয়েক সপ্তাহ পরে ওয়াটার্স একটি নতুন ধারণার দৃষ্টিগোচর করতে শুরু করে। ১৯৭৪ সালের মধ্যে, পিংক ফ্লয়েড তিনটি মূল রচনা সম্পন্ন করে, এবং তাদের ইউরোপে কনসার্টের একটি ধারাবাহিকে পরিবেমন করে। এই রচনাগুলি একটি নতুন অ্যালবামের শুরুর কেন্দ্রবিন্দু হয়ে ওঠে, যার উদ্বোধনী চার-নোটের গিটার ফ্রেস, গিলমোর কর্তৃক বিশুদ্ধরূপে রচিত হয়েছিল, যা ওয়াটার্সকে বারেটের স্মরণ করিয়ে দেয়। গানগুলি তাদের প্রাক্তন ব্যান্ডসদস্যের উত্থান ও পতনের একটি উপযুক্ত সারসংক্ষেপ প্রদান করে। ওয়াটার্স মন্তব্য করেছেন: "কারণ আমি যতটা সম্ভব গূঢ়ভাবে তুলে আনতে চেয়েছিলাম সিডের অন্তর্ধান সম্পর্কে অনির্দিষ্ট, অনিবার্য বিষাদ  ... [যা] আমি অনুভব করেছি।"
যদিও পিংক ফ্লয়েড যখন অ্যালবামে কাজ করছিল, তখন স্টুডিওতে ব্যারেটের অপ্রত্যাশিত আগমন ঘটেছিল, থরগ্রেসন যে ঘটনা স্মরণ করে বলেন সে, "সেখানে বসে চিল এবং স্বল্প আলাপ করেছিল, তবে সে সত্যিই যেন সেখানে ছিল না।" তার চেহারায় উল্লেখযোগ্যভাবে পরিবর্তন ঘটেছিল, এর মাত্রা এতো অধিক ছিল যে ব্যান্ডটি শুরুতে তাকে চিনতে ব্যার্থ হয়। ওয়াটার্স এই অভিজ্ঞতায় গভীরভাবে উদ্বিগ্ন ছিল বলে জানা যায়। অধিকাংশ "উইস ইউ ওয়্যার হেয়ার" ৫ জুলাই ১৯৭৫ সালে, নিবওর্থে একটি মুক্ত-মঞ্চ সঙ্গীত উৎসবে পরিবেশিত হয়। সেপ্টেম্বরে মুক্তিপ্রাপ্ত অ্যালবামটি ইউকে এবং ইউএস চার্টে ১ নম্বরে অবস্থান নিয়েছিল।
১৯৭৫ সালে, পিংক ফ্লয়েড ইসিলিংটনে ৩৫ ব্রিটানিয়া রো একটি তৃতলবিশিষ্ঠ গির্জা হলের সমস্টি ক্রয় করে এবং ভবনটিকে একটি রেকর্ডিং স্টুডিও ও সংরক্ষণাগারে রূপান্তরিত করে। ১৯৭৬ সালে, তারা তাদের দশম অ্যালবাম "অ্যানিম্যাল্‌স" রেকর্ড সমাপ্ত করে, নতুন ২৪-ট্যাক স্টুডিওতে। "অ্যানিম্যাল্‌স"-এর ধারণাটি মূলত ওয়াটার্সের সঙ্গে সম্ভূত হয়েছিল, জর্জ অরওয়েল'র "অ্যানিম্যাল ফার্ম" (১৯৪৫) রাজনৈতিক কাহিনীর ওপর কিছুটা ভিত্তি করে। অ্যালবামের গানগুলি কুকুর, শূকর ও ভেড়া হিসাবে সমাজের বিভিন্ন শ্রেণির বর্ণনা করেছে। হিপনোসিস "অ্যানিম্যাল্‌স"-এর মোড়কিকরণের কৃতিত্ব অর্জন করে; যদিও, ওয়াটার্স চূড়ান্ত ধারণা নকশা করেছিলেন, প্রবীণ বাটারসি পাওয়ার স্টেশনের একটি ছবি নির্বাচন করেন, যার ওপর তারা একটি উড়ন্ত শূকরের ছবি আরোপ করেছিল।
রয়্যালটি বিভাজন ব্যান্ড সদস্যদের মধ্যে দ্বন্দ্বের উৎস ছিল, যারা প্রতি-গানের ভিত্তিতে রয়্যালটি অর্জন করতো। যদিও, গিলমোর "ডগস" গানের জন্য অধিকাংশে দায়বদ্ধ ছিল, যা অ্যালবামের প্রথম দিকে প্রায় সম্পূর্ণ অংশ জুড়ে রয়েছে, যদিও গিলমোরের প্রাপ্য ওয়াটার্সের চাইতে কম ছিল, যিনি অ্যালবামের বিপরীত পাশে তুলনামূলক ছোটো অংশ "পিগ্‌স অন দ্য উইং" গানে অবদান রেখেছেন। রাইট মন্তব্য করেছে: "এটা আংশিকভাবে আমারই ভুল ছিল যে আমি নিজের উপাদানের জন্য জোড় খাটাই নি ... কিন্তু ডেভের প্রস্তাব রাখার কিছু থাকায় সে তা "করেছিল", এবং শুধুমাত্র সেখানে দুইটি জিনিষের ব্যবস্থা সে করতে পেরেছিল।" মেজান স্মরণ করে জানান: "সম্পূর্ণ ধারণা রজারের ছিল, কিন্তু তিনি সত্যিই ডেভকে অবমূল্যায়ন করেছিলেন, এবং ভেবেচিন্তে তাকে হতাশ করে তুলেছিলেন।" গিলমোর, তার প্রথম সন্তানের জন্মে বিক্ষিপ্তচিত্ত, অ্যালবামে সামান্য অবদান রাখেন। একইভাবে, না মেইসন না রাইট কেউই "অ্যানিম্যাল্‌স"-এ ব্যাপক অবদান রাখেন নি; রাইট সে সময়ে বৈবাহিক জটিলতায় ভুগছিলেন, এবং এছাড়াও ওয়াটার্সের সঙ্গে তার সম্পর্কেরও ছিল দুর্দশা। "অ্যানিম্যাল্‌স" পিংক ফ্লয়েড প্রথম অ্যালবাম যেখানে রাইটের একটি লেখন কৃতিত্ব অন্তর্ভুক্ত করা হয় নি, পরবর্তীতে তিনি এ বিষয়ে মন্তব্য করেছিলেন: ""অ্যানিম্যাল্‌স"... নির্মাণ করবার জন্য একটি উপভোগ্য রেকর্ড ছিল না ... যখন রজার "সত্যিই" বিশ্বাস করতে শুরু করছিলেন যে তিনিই ব্যান্ডের একমাত্র লেখক ... এটি ছিল শুধুমাত্র তার কারণেই যে [আমরা] এখনও চালিয়ে যাচ্ছি ... যখন তিনি তার অহংবোধে ভ্রমণের বিকাশ শুরু করেন, তার সঙ্গে সম্পর্ক দ্বাদ্ধিক হওয়া স্বাভাবিক।"
জানুযারি ১৯৭৭ সালে মুক্তিপ্রাপ্ত, অ্যালবামটি ইউকে চার্টে ২ নম্বরে এবং ইউএস চার্টে ৩ নম্বরে অবস্থান করেছিল। "এনএমই" অ্যালবামটির বর্ণনায় উল্লেখ করেছে, "সবচেয়ে চরম, নিরবধি, মর্মভেদী এবং সঙ্গীতের নিতান্ত প্রতিমাচূর্ণকারী", এবং "মেলোডি মেকার"র কার্ল ডালাস এটিকে বলেছেন "এটি এমন এক মাধ্যমের মধ্যে বাস্তবতার অস্বচ্ছন্দ স্বাদ যা সাম্প্রতিক বছরগুলোতে পরিণত হয়ে, ক্রমেই তা ক্রিয়াশীল"।
পিংক ফ্লয়েড তাদের "ইন দ্য ফ্লেশ" ভ্রমণের সময় অ্যালবামের অনেক উপাদান পরিবেশন করেছে। এটি ছিল ব্যান্ডটির কোনো বড় স্টেডিয়ামে বাজানোর প্রথম অভিজ্ঞতা, যার আকারে ব্যান্ডের অস্বস্তি হত। ওয়াটার্স প্রতিটি ভেন্যুতে একা পৌঁছাতে লাগলেন, পরিবেশনের পর অবিলম্বে আবার প্রস্থান করতেন। এক অনুষ্ঠানে, রাইট ইংল্যান্ডে ফিরে আসেন, ব্যান্ড ছাড়ার হুমকি দেন। মন্ট্রিঅল অলিম্পিক স্টেডিয়ামে, শ্রোতাদের সামনে সারিতে উচ্চণ্ড ও উত্সাহী ভক্তদের এক দল ওয়াটার্সকে এত অতিষ্ঠ করেছিল যে তিনি তাদের একজনের উপর ঝাপিয়ে পড়েছিলেন। ভ্রমণ শেষে গিলমোরের জন্য একটি নিম্ন পয়েন্ট চিহ্নিত হয়েছিল, অনেকেই মনে করেছে যে ব্যান্ডটি তারা কাঙ্ক্ষিত সফলতা অর্জন করতে সক্ষম হলেও, তাদের জন্য কিছুই বাকি রাখে নি।
জুলাই ১৯৭৮ সালে, অবহেলিত বিনিয়োগের ফলে আর্থিক সংকটে আবর্তীত হওয়ায়, ওয়াটার্স তাদের পরবর্তী অ্যালবামের জন্য দুটি মূল ধারণা দলের সঙ্গে উপস্থাপন করেন। প্রথমটি ছিল ৯০-মিনিটের একটি ডেমো যার কাজের শিরোনাম "ব্রিক্‌স ইন দ্য ওয়াল", এবং অন্যটি পরবর্তীতে ওয়াটার্সের প্রথম একক অ্যালবাম "দ্য প্রস অ্যান্ড কন্স অব হিচ হাইকিং"-এ পরিণত হতে দেখা যায়। যদিও মেইসন ও গিলমোর উভয়ই প্রথমে সচেতন ছিলেন, এবং তারা পূর্ববর্তীটিই তাদের পরবর্তী অ্যালবামের জন্য নির্বাচন করেন। বব এজরিন অ্যালবামটির সহ-প্রযোজক, যিনি এই নতুন অ্যালবামের জন্য চল্লিশ-পাতার চিত্রনাট্য রচনা করেন। এজরিন গল্পটি রচনা করেছেন কেন্দ্রীয় চরিত্র পিংক-এর ওপর ভিত্তি করে— এটি একটি "ধাঁচ" চরিত্র যা ওয়াটার্সের শৈশব অভিজ্ঞতা থেকে অধিকাংশে অনুপ্রাণিত, যেখানে সবচেয়ে উল্লেখযোগ্য ছিল দ্বিতীয় বিশ্বযুদ্ধে তার বাবার মৃত্যু। এই প্রথম রুপকশোভিত ইট আরো সমস্যার নেতৃত্ব দিতে থাকে; পিংক মাদকাসক্ত হয়ে ওঠে এবং সঙ্গীত শিল্পের প্রতি বিষণ্ণ বোধ করে, অবশেষে একটি মেগালোমিনিয়াক অবস্থার মধ্যে রূপান্তর ঘটতে থাকে, যা আরো উন্নতরূপে সিড ব্যারেটের পতনের সঙ্গে আংশিকভাবে অনুপ্রাণিত। অ্যালবামের শেষে, ক্রমবর্ধমান ফ্যাসিবাদী শ্রোতা হিসেবে দেখানো হয় পিংক প্রাচীরের নিচ বিদীর্ণ করে দেয়, আরো একবার একজন নিয়মিত এবং যত্নশীল ব্যক্তি হয়ে উঠতে।
"দ্য ওয়াল" রেকর্ডিংয়ের সময়, অ্যালবামে রাইটের অবদান অভাবের কারণে ওয়াটার্স, গিলমোর এবং মেইসন ক্রমশ অসন্তুষ্ট ছিলেন। গিলমোর বলেন যে রাইট "অ্যালবামে কোনো মূল্যের বিশেষে অবদান রাখে নি—সে রেখেছে অতি, অতি সামান্য" এবং এই কারণেই তিনি "বুট পেয়েছিলো"। মেইসনের মতানুযায়ী, "রিকের অবদান দ্রুত শুরু হয়, এবং কিছু না করা ছাড়াই সেশনে বসে থাকত, শুধু 'একজন প্রযোজক হওয়া ছাড়া'।" ওয়াটার্স মন্তব্য করেছেন: "[রাইট] রেকর্ড তৈরিতে সহযোগিতা করার জন্য প্রস্তুত ছিল না ... [এবং] এটি সকলের দ্বারা সম্মত ছিল ... [সে] হয়তো একটি দীর্ঘ সংগ্রামী হতে পরতো বা [সে] অ্যালবামটি সম্পন্ন করতে&nbsp... সম্মত হতে পারতো, [তার] সম্পূর্ণ ভাগ রাখা হয় ... কিন্তু শেষে [তিনি চাইলেন] শান্তভাবে চলে যেতে চাইল। রিক এ বিষয়ে সম্মত হয়েছেন।"
পিংক ফ্লয়েড, ১৯৬৮ সাল থেকে শুরু করে, "দ্য কমিটি" সহ আরো কয়েকটি চলচ্চিত্রের স্কোর রচনা করেছে। ১৯৬৯ সালে, তারা বারব্রেট শ্রোডার পরিচালিত "মোর" চলচ্চিত্রের জন্য স্কোর রেকর্ড করেছে। এই সাউন্ডট্র্যাক লাভজনক প্রমাণিত; শুধুমাত্র যে ভাল আয় করেছিল তাই নয়, তবে, "এ্যা সোসারফুল অব সিকরেট্‌স"-এর পাশাপাশি লাইভ শো'র প্রয়োজনে তৈরি সঙ্গীত উপাদানও এতে সংযোজিত হয়েছে। পরিচালক মিকেলাঞ্জেলো আন্তোনিওনি'র "জাবরিস্কি পয়েন্ট" (১৯৭০) চলচ্চিত্রের সাউন্ডট্র্যাক রচনা করার সময়, দলটি প্রায় এক মাস রোমের অভিজাত হোটেলে অবস্থান নিয়েছিল। ওয়াটার্স অভিযোগ করে বলেন, আন্তোনিওনির ক্রমাগত পরিবর্তনের প্রবণতা না থাকলে তারা এক সপ্তাহের কম সময়ে কাজ সমাপ্ত করতে পারতো। অবশেষে আন্তোনিওনি শুধুমাত্র তাদের তিনটি রেকর্ডিং ব্যবহার করেছিলেন। আন্তোনিওনির বাদ দেয়া একটি অংশ, "দ্য ভায়োলেন্ট সিকোয়েন্স", পরবর্তীতে "আস অ্যান্ড দ্যাম", শিরোনামে ১৯৭৩-এর "দ্য ডার্ক সাইড অব দ্য মুন" অ্যালবামে সংযোজিত হয়েছে। ১৯৭১ সালে, দলটি দ্বিতীবারের মত শ্রোডারের সঙ্গে "লা ভ্যালে" চলচ্চিত্রে কাজ করে, যার জন্য তারা "ওবসক্যুর্ড বাই ক্লাউড্‌স" নামে একটি সাউন্ডট্র্যাক অ্যালবাম প্রকাশ করেছিল। তারা প্যারিসের কাছাকাছি Château d'Hérouville অঞ্চলে প্রায় এক সপ্তাহ ব্যাপী সময়নাগাদ এর সঙ্গীত উপাদান গঠন করে, এবং মুক্তির পর, এটি পিংক ফ্লয়ডের প্রথম অ্যালবাম হিসেবে ইউএস "বিলবোর্ড" চার্টের শীর্ষ ৫০ ছড়িয়ে যায়।
ওয়াটার্সের দার্শনিক লিরিকের আঙ্গিকে চিহ্নিত, "রোলিং স্টোন" পিংক ফ্লয়েডকে "স্বতন্ত্র অন্ধকার দৃষ্টির সীমারেখা" হিসেবে বর্ননা করেছে। লেখক জেরে ও'নেইল সার্বার লিখেছেন: "তাদের আগ্রহ সত্য এবং মায়া, জীবন এবং মৃত্যু, সময় এবং মহাকাশ, কার্যকারণ এবং সুযোগ, সমবেদনা এবং উদাসীনতা।" পিংক ফ্লয়েডের গানের একটি কেন্দ্রীয় থিম হিসেবে ওয়াটার্স সমানুভূতি শনাক্ত করেছে। লেখক জর্জ রেচ বর্ণনা করেছেন, "মেডল"-এর সাইকেডেলিক রচনা, "ইকোস", "সত্যিকারের যোগাযোগ, সহানুভূতি, এবং অন্যদের সাথে "সহযোগিতার" মূল ধারণাটির সংস্পর্শে নির্মিত।" লেখক ডিনা ওয়েইনস্টাইন, একজন অস্তিত্ববাদী হিসেবে ওয়াটার্সকে উল্লেখ করেন।
ও'নেইল সার্বার "দ্য ডার্ক সাইড অব দ্য মুন"-এর "ব্রেন ড্যামেজ" গানের "there's someone in my head, but it's not me" পঙ্‌ক্তির সঙ্গে কার্ল মার্কসের তত্ত্বের স্ব-বিচ্ছিন্নতাবোধের তুলনা করেছেন। "উইশ ইউ ওয়ার হেয়ার"-এর "ওয়েলকাম টু দি মেশিন" গান মার্কসের বস্তুর বিচ্ছিন্নতা সুপারিশ করে; গানের মূল চরিত্র বস্তুগত ভাবের সঙ্গে ওতোপ্রোতো ভাবে জড়িত ছিল যে, তিনি নিজেকে, নিজ এবং অন্যদের থেকে বিছিন্ন ভাবছেন। মানুষের প্রজাতির বিচ্ছিন্নতা সম্পর্কে জবানবন্দি পাওয়া যেতে পারে "অ্যানিম্যাল্‌স" অ্যালবামের মধ্যে; যেখানে "কুকুর" অ-মানব হিসাবে প্রবৃত্তিগতভাবে বসবাস হ্রাস করে। The "Dogs" become alienated from themselves to the extent that they justify their lack of integrity as a "necessary and defensible" position in "a cutthroat world with no room for empathy or moral principle" wrote Detmer. পিংক ফ্লয়েডের গানগুলির মধ্যে অন্যদের থেকে বিচ্ছিন্নতা হচ্ছে একটি ধারাবাহিক ধারণা, এবং যা মূলত "দ্য ওয়াল" অ্যালবামের প্রধান উপাদান হিসেবে বিবেচিত।
পিংক ফ্লয়েড সর্বকালের সর্বাধিক বাণিজ্যিকভাবে সফল এবং প্রভাবশালী রক ব্যান্ডগুলির একটি। বিশ্বব্যাপী তাদের প্রায় ২৫ কোটি রেকর্ডের অধিক বিক্রি হয়েছে, যার মধ্যে ৭.৫ কোটি প্রত্যায়িত একক কেবল যুক্তরাষ্ট্রে, এবং ১৯৯৩ সাল পর্যন্ত যুক্তরাষ্ট্রে ৩ কোটি ৭৯ লক্ষ অ্যালবাম বিক্রি হয়েছে। "সানডে টাইমস ধনী তালিকা", সঙ্গীত মিলিয়নেয়ার ২০১৩ (ইউকে), তালিকায় রজার ওয়াটার্সকে আনুমানিক £১৫০ মিলিয়নের (১৫ কোটি) হিসেবে ১২তম, ডেভিড গিলমোরকে £৮৫ মিলিয়নের (৮.৫ কোটি) হিসেবে ২৭তম, এবং নিক মেইসনকে £৫০ মিলিয়নের (৫ কোটি) হিসেবে ৩৭তম স্থানে অর্ন্তভুক্ত করেছে।
২০০৪ সালে, এমএসএনবিসি তাদের "দ্য টেন বেস্ট রক ব্যান্ডস এভার" তালিকায় পিংক ফ্লয়েডকে ৮তম স্থানে অর্ন্তভূক্ত করেছে। "রোলিং স্টোন" তাদের "দ্য হান্ড্রেড গ্রেটেস্ট আর্টিস্ট অব অল টাইম" তালিকায় ৫১তম স্থানে অর্ন্তভূক্ত করেছে। "কিউ" তাদের সংকলনে সর্বকালের বৃহত্তম ব্যান্ড হিসেবে পিংক ফ্লয়েডের নাম উল্লেখ করেছে। ভিএইচওয়ান "হান্ড্রেড গ্রেটেস্ট আর্টিস্ট অব অল টাইম" তালিকায় তাদের ১৮তম স্থানে অর্ন্তভূক্ত করেছে। কলিন লারকিন তার 'টপ ফিফ্টি আর্টিস্ট অব অল টাইম' তালিকায় পিংক ফ্লয়েডকে ৩য় স্থানে অর্ন্তভূক্ত করেছে, এটি তার "অল টাইম টপ হান্ড্রেড অ্যালবাম্‌স" তালিকায় প্রতিটি শিল্পীর অ্যালবামের জন্য সংযোজনী ভোটের মাধ্যমে অন্তর্ভুক্ত।
পিংক ফ্লয়েড বিভিন্ন পুরস্কার জিতেছে। ১৯৮১ সালে অডিও প্রকৌশলী জেমস গুথ্রি "দ্য ওয়াল" গানের জন্য "শ্রেষ্ঠ প্রকৌশলী নন-ক্লাসিক্যাল অ্যালবাম"-এর গ্র্যামি অ্যাওয়ার্ড লাভ করেন, এবং ১৯৮৩ সালে রজার ওয়াটার্স "দ্য ওয়াল" চলচ্চিত্রের "অ্যানাদার ব্রিক ইন দ্য ওয়াল" গানের জন্য "চলচ্চিত্রের জন্য রচিত শ্রেষ্ঠ মূল গান" বিভাগে ব্রিটিশ একাডেমি অব ফিল্ম অ্যান্ড টেলিভিশন আর্টস পুরস্কার লাভ করেন। ১৯৯৫ সালে, পিংক ফ্লয়েড "ম্যারুনড" গানের জন্য "শ্রেষ্ঠ রক যন্ত্রসঙ্গীত সম্পাদন" বিভাগে গ্র্যামি অ্যাওয়ার্ড লাভ করে। ২০০৮ সালে, সুইডেনের রাজা কার্ল ষোড়শ গুস্তাফ আধুনিক সঙ্গীতে তাদের অবদানের স্বীকৃতি স্বরূপ পিংক ফ্লয়েডকে পোলার মিউজিক প্রাইজ প্রদান করেন; ওয়াটার্স এবং মেইসন অনুষ্ঠানে যোগদান পূর্বক পুরস্কার গ্রহণ করেন। পিংক ফ্লয়েড ১৯৯৬ সালে রক অ্যান্ড রোল হল অব ফেম, ২০০৫ সালে ইউকে মিউজিক হল অব ফেমের, এবং ২০১০ সালে হিট পারাডে হল অব ফেম-এর অন্তর্ভুক্ত হয়।
পিংক ফ্লয়েডের সঙ্গীত বহু শিল্পীদের প্রভাবিত করেছে; ডেভিড বোয়ি একটি উল্লেখযোগ্য অনুপ্রেরণার জন্য ব্যারেটর নাম উল্লেখ করেছেন, এবং ইউটু-এর দ্য এজ মূলত "অ্যানিম্যাল্‌স"-এর "ডগ্‌স" গানের শুরুর গিটার কর্ড শোনার পর প্রথম বিলম্ব প্যাডাল কেনেন। অন্যান্যদের ব্যান্ড যারা তাদের উদ্ধৃত প্রভাবের হিসাবে পিংক ফ্লয়েডের নাম অন্তর্ভুক্ত করেছে, যার মধ্যে কুইন, টুল, রেডিওহেড, ক্রাফ্টরেক, ম্যারিলিয়ন, Queensrÿche, নাইন ইঞ্চ নেইলস, দ্য অর্ব এবং দ্য স্মাশিং পাম্পিনস অর্ন্তভূক্ত। পিংক ফ্লয়েড নয়া-প্রোগ্রেসিভ রক উপশাখার উপর প্রভাব বিস্তার করেছে যা ১৯৮০-এর দশকে আবির্ভুত হয়েছিল। ইংরেজ রক ব্যান্ড মোস্টলি অটাম তাদের শব্দে " জেনেসিস এবং পিংক ফ্লয়েডের সঙ্গীত একীভূত করেছে"।
পিংক ফ্লয়েড এছাড়াও মন্টি পাইথন কমেডি দলের প্রশংসক ছিলেন। তারা তাদের ১৯৭৫ সালের "মন্টি পাইথন অ্যান্ড দ্যা হিল গ্রিল" চলচ্চিত্রে অর্থ প্রদানের মাধ্যমে সাহায্য করেছিল।
২০১৬ সালে, ব্যান্ডটির প্রধান একটি কাজ লন্ডনে ভিক্টোরিয়া ও অ্যালবার্ট জাদুঘরে অন্তর্ভূক্তির ঘোষণা দেওয়া হয়, পরবর্তী বছর দলটির প্রথম একক প্রকাশের ৫০তম বার্ষিকী উপলক্ষ্যে। মে ২০১৭ সালে, অডিও-ভিজুয়াল প্রদর্শনী, "দেয়ার মর্টাল রিমেইন্স", অ্যালবাম প্রচ্ছদ শিল্প বিশ্লেষণ, মঞ্চ শো এবং নিক মেইসনের ব্যক্তিগত সংরক্ষণ থেকে আলোকচিত্রের ধারণাগত প্রতিরূপের বৈশিষ্ঠিায়িত করা হয়েছিল; এর জনপ্রিয়তার কারণে, এটি ১ অক্টোবরে বন্ধের তারিখ অতিক্রমের পর দুই সপ্তাহের জন্য বৃদ্ধি করা হয়েছিল।